བསྟན་འགྲོ་ལ་ཕན་པའི་ལས་རིགས་འདི་ནི་རང་གཞན་ཚང་མའི་མཐུན་ལམ་གཅིག་ཏུ་སྤུངས་ནས་གང་འཚམས་ཀྱི་གྲུབ་འབྲས་ཐོབ་པར་བྱུང་།འདིར་དམིགས་བསལ་ཞུ་རྒྱུ་ནི་དད་སྦྱིན་གྱིས་ཕྱུག་པའི་ཤར་པ་ཟིང་ཆུ་ཤུག་སྡོང་ཚང་གིས་ཚེ་ལས་འདས་མ་ཡིག་གོ་གཙོས་པའི་ཤུག་སྡོང་ཚང་གི་ཤི་གསོན་གཉིས་ཀའི་ཆེད་དུ།དེབ་ཕྲེང་༦༦པ་ཀུན་མཁྱེན་ཉི་མའི་རང་རྣམ་གྱི་དཔེ་དེབ་ཆ་ཚང་གི་འགྲོ་གྲོན་གནང་བར་བཀའ་དྲིན་ཆེ་ཞིང་ཤི་གསོན་གཙོས་པའི་མཁའ་ཁྱབ་ཀྱི་སེམས་ཅན་རྣམས་ལ་བོན་དང་བདེ་སྐྱིད་ཀྱི་དཔལ་དུ་སྤྱོད་པའི་སྐལ་བཟང་ནི་འཛོམས་ཕྱིར་དུ།སྨན་རིའི་དགེ་འདུན་འདུས་པ་རྒྱ་མཚོ་ནས་བསྔོ་སྨོན་སྐྱབས་འཇུག་རྒྱ་མི་ཆུང་ཞུ་བཞིན་ལགས་སོ།།